બીજા કેટલાક પ્રધાનોએ બોલીને કે એવા કાર્યો કરીને સરકારને મુશ્કેલીમાં મૂકી હોય તેવું પણ કશું સુષ્માએ કર્યું નથી. અડવાણી છાવણીમાં હોવા છતાં મોદી જૂથને મુશ્કેલી થાય તેવી સક્રીયતા તેમણે દાખવી નથી. તે સંજોગોમાં તેમની ટિકિટ કપાવી મુશ્કેલ છે. બીજું, બેઠકો ઓછી થવાની સંભાવના છે ત્યારે એકેએક બેઠક અગત્યની થઈ જાય છે. સુષ્મા જેવા જીતી શકે તેવા નેતાની ટિકિટ કાપવાનું જોખમ લેવું પરવડે નહિ. મુરલી મનોહર કે અડવાણીને પણ કદાચ છેલ્લી ઘડીએ ટિકિટ આપવી પડશે અથવા તેમની પસંદગીના ઉમેદવારને પક્ષે સ્વીકારવા પડશે. આનંદીબહેનની નારાજી હતી, તે પછી તેમને ભલે ટિકિટ ના અપાઈ, પણ તેમની પસંદગીના નેતાઓને ટિકિટ આપવી પડી હતી, જેથી તેમને જીતાડવાની જવાબદારી તેમની જ થઈ જાય.આ સંજોગોમાં સુષ્મા સ્વરાજની તદ્દન અવગણના કરવી પક્ષ માટે મુશ્કેલ પણ છે. પરંતુ કેટલીક વાર બેઠક ગુમાવીને પણ હરિફ જૂથના શક્તિશાળી નેતાને કોરાણે કરી દેવાની નીતિ હાલના મોવડીમંડળની રહી છે. તે સંજોગોમાં શક્યતા નકારી પણ ના શકાય. તે સંજોગોમાં રાજનાથ સિંહ અને નીતિન ગડકરી નિવેદનો કરે તે શક્યતા પણ નકારી ના શકાય. તે સંજોગોમાં રાજનાથ સિંહ અને ગડકરીએ પોતાનું સ્થાન ટકાવી રાખવા માટે પણ ચમકારો બતાવવો પડે તે શક્યતા પણ નકારી ના શકાય. રાજકારણમાં કોઈ પણ શક્યતા નકારી ના શકાય.